OpenLLM-France/wikimedia huggingface dataset:
# Boa Nova

Boa Nova Brasilgo udalerri bat da, Bahiako estatuan kokatua. 13.690 biztanle ditu 849,538 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1772514
* Multimedia: Boa Nova / Q1772514
# Boa Viagem (Ceará)

Boa Viagem Brasilgo udalerri bat da, Ceará estatuan kokatua. 50.411 biztanle ditu 2.836,78 km²ko eremuan.

## Ikus, gainera

* Ceará

## Kanpo estekak

* Datuak: Q1808337
* Multimedia: Boa Viagem (Ceará) / Q1808337
# Boa Vista (Paraíba)

Boa Vista Brasilgo udalerri bat da, Paraíba estatuan kokatua. 6.377 biztanle ditu 476,541 km²ko eremuan.

## Ikus, gainera

* Paraíba

## Kanpo estekak

* Datuak: Q2065971
* Multimedia: Boa Vista (Paraíba) / Q2065971
# Boa Vista da Aparecida

Boa Vista da Aparecida Brasilgo udalerri bat da, Paraná estatuan kokatua. 7.924 biztanle ditu 256,297 km²ko eremuan.

## Ikus, gainera

* Paraná

## Kanpo estekak

* Datuak: Q1804828
* Multimedia: Boa Vista da Aparecida / Q1804828
# Besmont

Besmont Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q676667
* Multimedia: Besmont / Q676667
# Besnate

Besnate Italiako udalerri bat da. Vareseko probintzian kokatuta dago, Lombardia eskualdean. 5.475 biztanle ditu, 7,48 kilometro koadroko azaleran banatuta.

## Mugakideak

Besnatek honako udalerri hauekin egiten du muga:
Cavaria con Premezzo Albizzate Gallarate Jerago con Orago Mornago Arsago Seprio Sumirago

## Kanpo estekak

* Datuak: Q39361
* Multimedia: Besnate / Q39361
# Besnans

Besnans Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 78 biztanle zituen.

## Demografia
### Biztanleria

2007an Besnans udalerrian erroldatutako biztanleak 78 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 43 etxebizitza zeuden, 32 familiaren etxebizitza nagusia ziren eta 11 bigarren erresidentzia ziren. Etxebizitza guzti hauek 42etxeak ziren. 32 etxebizitza nagusietatik 26 bere jabearen bizilekua ziren eta 6 alokairuan okupaturik zeuden; 1ek bi gela zituen, 8 etxek hiru zituzten, 6 etxek lau zituzten eta 17 etxek bost zituzten. 25 etxek euren parking plaza propioa zuten azpian. 15 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Besnans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 4 | 65-69 | 0 |
| 0 | 60-64 | 4 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 4 | 30-34 | 4 |
| 8 | 25-29 | 8 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 4 | 5-9 | 4 |
| 4 | 0tik 4ra | 8 |

## Ekonomia

2007an lan egiteko adina zuten pertsonak 49 ziren, horien artean 36 aktiboak ziren eta 13 inaktiboak ziren. 36 pertsona aktiboetatik 35 lanean zeuden (18 gizon eta 17 emakume) eta 1 langabezian (1 emakume eta 1 emakume). 13 pertsona inaktiboetatik 5 erretiraturik zeuden, 6 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 garraio enpresa zen.
2009an norbanakoentzat zegoen zerbitzu bakarra margolaria zen.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q550496
* Multimedia: Besnans / Q550496
# Beso-euskarri

Beso-euskarria haustura edo lokadura baten ondoren sendatzen den bitartean sorbalda edo ukondoaren mugimendua mugatzeko gailu bat da. Beso-euskarri bat sor daiteke bendaje triangeluar batetik abiatuta. Helburua mina gutxitzea edo traumatismo bat sendatzea.

## Erreferentziak

* ↑ https://www.sja.org.uk/get-advice/first-aid-advice/how-to/how-to-make-an-arm-sling/

## Kanpo estekak

* Datuak: Q689006
* Multimedia: Arm in sling / Q689006
# Besny-et-Loizy

Besny-et-Loizy Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q258321
* Multimedia: Besny-et-Loizy / Q258321
# Beso

Giza anatomian, besoak goiko gorputz-adarren zatiak dira, sorbaldatik eskumuturrera luzatzen dena. Anatomiaren aldetik, besoak goiko gorputz-adarrak dira, lau hanka dituzten animaliengan ez direlako biak bereizten. Eguneroko erabileran, besoaren parte da eskua. Hiru zati egin daitezke: lehena sorbaldatik ukondoraino hedatzen dena, bigarrena ukondotik eskumuturrera, besaurre izenekoa eta, azkenik, eskua. Anatomikoki sorbalda-gerrikoaren hezur eta muskulua besoaren parte dira, definizioz. Latinezko brachium terminoa erabiltzen denean beso osoa edo besoaren goiko aldeari buruz aritu daiteke.

## Anatomia
### Hezurrak

Humeroa da besoko hiru hezur luzeetako bat. Eskapularekin lotzen da sorbaldan eta beste bi hezur luzeekin ukondoan, kubitoa eta erradioa. Humeroa apurtzea zaila da.

### Muskuluak

* Bizeps.
* Trizeps

### Arteria eta zainak

* Humeroko arteria.
* Zain basilikoa.
* Zain zefalikoa.

## Erreferentziak

* ↑ (Ingelesez) ajeyaseelan. (2022-10-20). «6a. 3. The Humerus» Collection at Bartleby.com (Noiz kontsultatua: 2023-05-07).
* ↑ Forro, Stephen D.; Munjal, Akul; Lowe, Jason B.. (2023). «Anatomy, Shoulder and Upper Limb, Arm Structure and Function» StatPearls (StatPearls Publishing) PMID 29939618. (Noiz kontsultatua: 2023-05-07).
* ↑ «brachium» The Free Dictionary (Noiz kontsultatua: 2019-06-04).
* ↑ (Ingelesez) Jacob, Sam. (2007-10-11). Human Anatomy: A Clinically-Orientated Approach. Elsevier Health Sciences ISBN 9780443103735. (Noiz kontsultatua: 2019-06-04).

## Ikus, gainera

* Esku

## Kanpo estekak

* Datuak: Q43471
* Multimedia: Arms / Q43471
# Besmé

Besmé Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q864609
* Multimedia: Besmé / Q864609
# Bolney

Bolney, Ingalaterrako hegoaldean dagoen herri bat da, Mendebaldeko Sussex konderrian.
2001ean 1.209 biztanle zituen.
* Datuak: Q2459953
* Multimedia: Bolney / Q2459953
# Bolnhurst

Bolnhurst, Ingalaterrako erdialdean dagoen herri txiki bat da, Bedfordshire konderrian.
1931n 162 biztanle zituen.
* Datuak: Q1519516
* Multimedia: Bolnhurst / Q1519516
# Bollène kantonamendua

Bollène kantonamendua Frantziako kantonamendu bat da. Vaucluse departamenduan dago, Proventza-Alpeak-Kosta Urdina eskualdean. Guztira 9 udalerri ditu eta Bollène da bere hiriburua.

## Kanpo estekak

* Datuak: Q1724508
# Boloban

Bolobana (frantsesez: vol-au-vent) molde hutsa edo saski zilindrikoko ahamena da, hostorez egina. Labean egosi ondoren, bete egiten da, normalean prestakin gaziekin, baina baita prestakin gozoekin ere. Bolobanak indibidualak dira eta hasierako gisa zerbitzatzen dira. Aperitiboetarako eta kokteletarako miniaturak ere egiten dira.

## Historia

Bolobanaren historia Marie-Antoine Carêmekin lotuta dago, 1783 eta 1833 artean bizi izan zen gozogile eta sukaldari frantziarra eta munduko sukaldaritzan aurrerapen handiak lortu zituena. Carêmek pentsatu zuen hostorezko masa hori labean sartu ondoren betetzea. Labean zegoenean, dorretxo bat osatu arte hazi zen. Bere sukaldari laguntzaileetako bat harritu egin zen neurri handi batean, eta nagusiari «Antoine, elle vole au vent!» oihukatu zion, «hegan aterako da» esan nahi duena. Masa hain zen arina, non zirrara horrek Carêmeren laguntzaileari eman baitzion. Sukaldariari hain grazia handia egin zion, ezen bere sorkuntza berriari izen hori jartzea erabaki baitzuen.
Baina Carêmek ospea eman bazion XIX. mendean modan jarri zen bolobanari, litekeena da lehendik zegoen errezeta bat hobetu besterik ez zuela egin. gâteau Vol-au-vent izeneko errezeta 1750ean agertu zen jada M. C. D.-ren Dictionnaire des alimens, vins et liqueurs (Elikagaien, ardoen eta likoreen hiztegia) liburuan. Errezetak hostopil beteaz egiten ziren, eta Vincent La Chapelle XVIII. mendeko sukaldariak ezagun egin zuen errezeta bat berregiten du: puits d'amour (euskaraz: «maitasun-putzua») izenekoa hain zuzen ere. Bertan, hostorezko lau uztai gainjartzen dira, putzu bat simulatzeko laberatu ondoren jelez edo marmeladaz betetzen den. XVIII. mendean ere ezagutzen zituzten bouchée à la reine (euskaraz: «erreginaren mokaduak»), Luis XV.aren emazte Maria Leszczyńska erreginarentzat asmatu zuten boloban mota.

## Erreferentziak

* ↑ gastronomiavasca.net
* ↑ Entrada "vol-au-vent"Centre National de Ressources Textuelles et Lexicales (CNRTL) (Frantsesez)
* ↑ (Frantsesez) BIU Santé. Gâteau Vol-au-vent. I, XIV or..
* ↑ Gâteau de puits d'amour, Dictionnaire des alimens, vins et liqueurs, 2, 88. orr.

## Kanpo estekak

* Datuak: Q304868
* Multimedia: Vol-au-vent / Q304868
# Bolognano

Bolognano Italiako udalerri bat da. Pescarako probintzian kokatuta dago, Abruzzo eskualdean. 1.002 biztanle ditu, 16,96 kilometro koadroko azaleran banatuta.

## Mugakideak

Bolognanok honako udalerri hauekin egiten du muga:
Caramanico Terme Castiglione a Casauria Salle San Valentino in Abruzzo Citeriore Scafa Tocco da Casauria Torre de' Passeri

## Kanpo estekak

* Datuak: Q50839
* Multimedia: Bolognano / Q50839
# Bolo-palma

Bolo-palma jatorria Kantabrian duen bola jokoa da hau, nahiz eta migrazioaren bitartez, gaur egun Asturias eta Euskal Herrian ere jokatzen den. Bolatokia, 30-34 metro luze eta 8 metro zabal da, hiru gune nagusitan banaturik dagoelarik berau: jaurtitzeko aldea, erdiko aldea edo kaxa eta birlatzeko aldea. Aldaera hau jokatzeko bolatokiak ia Kantabria osotik zabaldu ziren, ekialdea izan ezik (Castro Urdiales, Valle de Villaverde, Soba- agian bai La Gándara herrian- eta San Pedro del Romeral)
Lehen zatia, bola jaurtitzeko erabiltzen den gunea da, 8 metro zabal eta 20 metro luze dituena. Zoruan, tiroak izeneko zirkuluak daude margoturik, bolariek oinak jartzeko posizio desberdinak markatzen dituztenak.
Kaxa, jaurtitzeko eta birlatzeko aldeen artean dagoen gunea da. Bertan daude 9 txirloak, metalezko oinarria dutenak (uztaia) eta 45 cm-ko altuera eta 5 cm-ko diametroa dutenak, 550-630 gramo artean pisatzen dutelarik. Txirlo hauek, 3x3-ko karratu bat osatuz kokatzen dira. Gainera, hamargarren txirlo txikiago bat dago, txakina, albo batera kokatzen dena.
Bola bera esferikoa da, 12-18 zentimetro arteko diametroarekin eta haritz-egurrez egina, batzuetan berunezko nukleo bat izaten duelarik berau astunagoa egiteko. Normalean 1,5-2,3 kilogramo artean pisatzen du.
Jokoa bi fasetan garatzen da:
* Jaurtiketa: Non bolariak jaurtitzeko gunetik bola botatzen duen.
* Birlea: Bigarren jaurtiketa non bolariak bola aurreko jaurtiketan bolak lur hartu zuen puntutik botatzen duen.
Lehen fasean, jokalaria jaurtitzeko gunean dago, gutxienez txirlo hurbilenetik 12 m-ra eta gehienez 20 m-ra, aukeraturiko distantziaren arabera. Jokalariak bola airera botatzen du, teknika desberdinak erabiliz, kaxaren ezker edo eskuinera badoa jokaldia.
Botatako txirlo bakoitzak puntu bat balio du, baina erdiko txirloa bakarrik botatzen bada, bi puntu balio ditu jaurtiketak. Hiru jaurtiketa egin ostean, jokalaria birlatzeko gunera igarotzen da. Hor, hiru jaurtiketa egiten ditu, aurreko fasean hurrenez-hurren bolak lur harturiko guneetan; horri birlatzea deritzo.
Gerta daiteke ere bigarren fase horretan jaurtiketa bat egin ezin ahal izatea. Horren arrazoia, bolak flejea (jaurtitzeko gunea eta kaxa banatzen dituen lerroa) baino lehen lur hartu izana da, edota kaxaren eskuin eta ezkerrera dagoen zorua jo izana.
Joko honetan irabazteko hainbat era daude, esate baterako adosturiko botatako txirlo kopuru batera helduz (normalean 20 eta 40 artean), zortzi bola botaz eta desafio desberdin batzuk beteaz eta abar.

## Erreferentziak

* ↑ Zorrilla López, Juan José. (2006). Bola jokoa / El juego de bolos. Bilbo: Bizkaiko Foru Aldundia, Kultura Saila ISBN 84-7752-397-5..

## Kanpo estekak

* Datuak: Q376951
* Multimedia: Bolo palma / Q376951
# Bologna Itzulpen Zerbitzua

Bologna Itzulpen Zerbitzua Europako proiektu bat da, eta helburua du itzulpen automatikoko zerbitzua eskaintzea goi-mailako irakaskuntzako erakundeek beren ikasketa-programak ingelesera itzuli ahal izateko. (Information and Communication Technologies Policy Support Programme - Multilingual Online Services (CIP-ICT-PSP.2010.6.2).)
Gero eta behar handiagoa dago hezkuntzaren arloko erakundeek ikasturteko edukiaren dokumentazioa eta beste hainbat informazio ingelesez emateko. Ikasturteko edukiaren eta gradu programen itzulpenak izatea erabakigarria da, unibertsitateek atzerriko ikasleak erakartzeko, eta are garrantzitsuago, erakundeek irudi ona lantzeko nazioarte mailan.
Zifren eta joeren arabera, ohiko giza itzulpen-zerbitzuetan inbertitzea garestiegia da. Ondorioz, ikasturteko materialak eta gradu programak sarritan tokiko hizkuntzetan ematen dira bakarrik.
Bologna Itzulpen Zerbitzua proiektuaren helburua da irteera bat ematea arazo horri. Horretarako eskainiko du koste baxuko, Webean oinarritutako eta goi-mailako kalitatezko itzulpen automatikoa. Zerbitzu hori bereziki egokituko da ikasketa programak edo ikasturteko syllabi-ak itzultzeko. Proiektuaren helburua da itzulpen-plataforma bat garatzea sarean ondoko hizkuntzak ingelesera itzultzeko: nederlandera, finlandiera, frantsesa, alemana, portugesa, espainiera eta turkiera; baita ingelesetik txinerara itzultzeko ere.

## Partzuergoa

Bologna Itzulpen Zerbitzua martxan jarri duen partzuergoa industria arloan eta hezkuntzan diharduten hainbat bazkideekin osatua dago. Denek egiten dituzte garrantzi handiko ekarpenak, esperientzia eta ezagutza mailan, zerbitzuaren alderdi batean edo bestean.
* CrossLang NV (Belgika)
* Convertus AB (Suedia)
* Applied Language Solutions, Ltd. (Erresuma Batua)
* Koç University (Turkia)
* Eleka Ingeniaritza Lingusitikoa, SL (Espainia)

## Erreferentziak

* ↑ http://ec.europa.eu/information_society/apps/projects/factsheet/index.cfm?project_ref=270915

## Informazio gehiago

* Bologna Translation Service: Online translation of course syllabi and study programmes in English, EAMT 2011: proceedings of the 15th conference of the European Association for Machine Translation, 30-31 May 2011, Leuven, Belgium
* BOLOGNA TRANSLATION SERVICE: AN ENABLER FOR INTERNATIONAL PROFILING AND STUDENT MOBILITY H. Depraetere, J. Van de Walle, INTED 2012: proceedings of INTED2012 (6th International Technology, Education and Development Conference, 5 - 7/3/2012, Valencia, Espaina

## Kanpo estekak

* Bologna Project Website
* "Gara" egunkaria (gaztelaniaz)
* "Noticias de Gipuzkoa" egunkaria (gaztelaniaz)
* "Belga Media Support": "CrossLang NV aan het roer van de Bologna Translation Service" (nederlanderaz), 2012/2/6
* Datuak: Q891525
# Bolo udalerria, Washington konderria (Illinois)

Bolo udalerria Ameriketako Estatu Batuetako Illinois estatuko udalerri bat da, Washington konderrian. Azken zentsuaren arabera 392 biztanle zituen, 37.32 milia karratu (96.7 km$^2$) eremuan.

## Ekonomia

2020ko zentsuaren arabera, Bolo udalerrian 207 etxebizitza zeuden. Per capita diru-sarrerak 67.255 estatubatuar dolar ziren.

## Kanpo estekak

* Datuak: Q4939954
# Bious-Artiguesko urtegia

Bious-Artiguesko urtegia (frantsesez: lac de Bious-Artigues) Bearnoko urtegia da, Bious uhaitzak eta Moundhels, Aas eta Aule errekek mantentzen dutena.
SHEM enpresak Ossau haranean eraiki zuen 1953 eta 1957 artean eta, bere uretan, amuarrainak, ortzadar-amuarrainak, Salvelinus fontinalis, zarboak eta ezkailuak daude.

## Kanpo estekak

* Datuak: Q3215372
* Multimedia: Lac de Bious-Artigues / Q3215372
# Biotzariko zubia

Biotzariko zubia Erromantzatuko Biotzari kontzejuan Erdi Aroko harrizko zubi bat da, Zaraitzu ibaiaren gainean.

## Erreferentziak

* Nafarroako Entziklopedia Handia | BIOTZARIKO ZUBIA. (Noiz kontsultatua: 2021-10-28).

## Ikus, gainera

* Biotzari
* Zaraitzu ibaia

## Kanpo estekak

* Datuak: Q110330019
# Biotz-begietan

Biotz-begietan (gaur egungo idazkera estandarrean, Bihotz-begietan) Xabier Lizardi olerkariak idatzitako euskarazko poesia liburua da, 1932an argitaratua. 19 olerki edo poemak osatzen dute liburua, eta euskara garbiaren presentzia nabaria du. Hitzaurrea Orixek egin zion.

## Historia

Lizardik 1932 artean idatziak zituen olerki onenak aukeratu zituen Biotz-begietan liburua osatzeko. Hurrenkera kronologikoan antolatu zituen. Lehenengo olerkia Yaun errukiorra 1917koa da eta azkenak 1931koak dira.

## Olerkiak

Hona hemen olerkien hurrenkera:
* Yaun errukiorra
* Oia
* Mendi-gaiña
* Zeru-azpia
* Aldakeri
* Xabiertxoren eriotza
* Neskatx urdin-yantzia
* Bultzi-leiotik
* Parisko txolarrea
* Otartxo utsa
* Agur!
* Biotzean min dut
* Zuaitz etzana
* Urte-giroak ene begian
* Eusko-bidaztiarena
* Asaba zaarren baratza
* Izotz-ondoko Iguzki
* Gure mintzo

## Abestiak

1970. eta 1980. hamarkadetako hainbat musikari ezagunek Lizardiren olerkiak musikatu eta abestiak sortu dituzte, batzuk oso ezagunak izatera iritsi dira. Biotz-begietan liburuan daudenetatik abesti bihurturiko adibide batzuk:
* Antton Valverdek: Biotzean min dut, Asaba zaarren baratza eta Urte-giroak ene begian.
* Benito Lertxundik: Bultzi-leiotik (Oi, lur, oi lur!) eta Otartxo utsa.
* Xabier Letek eta Lourdes Iriondok: Izotz-ondoko Iguzki.

## Ikus, gainera

* Euskarazko liburu ezagunen zerrenda
* Euskararen historia

## Erreferentziak

* 1 2 «Biotz-begietan (1932). Jose Maria Agirre - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-09-22).
* ↑ kritiken hemeroteka » Biotz-begietan. (Noiz kontsultatua: 2024-09-22).
* ↑ «Xabier Lizardi: Biotz-begietan» klasikoak.armiarma.eus (Noiz kontsultatua: 2024-09-22).
* ↑ «Xabier Lizardi: Biotz-begietan» klasikoak.armiarma.eus (Noiz kontsultatua: 2024-09-22).

## Kanpo estekak

* Biotz-begietan liburuaren testu osoa, Armiarma webgunean.
* Datuak: Q12255269
# Biougra

Biougra (arabieraz: بيوڭرى‎; Marokoko amazigera estandarrez: ⴱⵉⵢⴳⵯⵔⴰ) Chtouka-Aït Baha probintzian dagoen herria eta udalerria da, Souss-Massa eskualdean, Maroko. 2014ko zentsoaren arabera 37.933 biztanle zituen. Aït Mellouletik 17 kilometrora eta Agadirretik 37 kilometrora kokatua dago.

## Kanpo estekak

* Datuak: Q662659
* Multimedia: Biougra / Q662659
# Beluga (Alaska)

Beluga Ameriketako Estatu Batuetako erroldak esleitutako leku bat da. Kenai Peninsula Boroughn dago, Alaska estatuan. 34 biztanle ditu, 261,11907 kilometro koadroko azaleran banatuta.

## Ikus, gainera

* Kenai Peninsula Borough

## Kanpo estekak

* Datuak: Q1811196
# Beluj

Beluj Eslovakiako udalerri bat da, Banská Štiavnicako barrutian kokatuta. 22,81 km²ko azalera du eta 120 biztanle 2017ko datuen arabera.

## Historia

Idatzizko lehen aipamena 1290. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q764983
* Multimedia: Beluj / Q764983
Banská Štiavnicako barrutiko udalerriak :
HiriakBanská ŠtiavnicaHerriakBadín • Baláže • Baďan • Banská Belá • Banský Studenec • Beluj • Dekýš • Ilija • Kozelník • Močiar • Počúvadlo • Podhorie • Prenčov • Svätý Anton • Štiavnické Bane • Vysoká :
# Belum

Belum Alemaniako udalerria da. Saxonia Beherea estatuan dago, [[Cuxhaven barrutia|Cuxhaven]] barrutian. 2014an 809 biztanle zituen 25,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q509173
* Multimedia: Belum / Q509173
# Belur Math

Belur Math Ramakrishna Math eta Ramakrishna Misioaren egoitza da, Swami Vivekanandak, Ramakrishna Paramahamsaren dizipulu nagusiak, sortua. Erlijio guztien batasunaren ikurra izan nahi du.

## Ezaugarriak

Hooghly ibaiaren mendebaldeko ertzean dago, Belur, Mendebaldeko Bengalan, Indian. Kalkutako erakunde esanguratsuetako bat da. Tenplua Ramakrishna mugimenduaren bihotza da. Eraikinak arte eta motibo hinduak, islamikoak, budistak eta kristauak uztartzen ditu. Eraikina 1938an amaitu zen. 2003tik, Belur Math tren geltokia ere inauguratu zen, Belur Math tenpluari eskainita.

## Historia

1897ko urtarrilean Vivekanandak, bi monasterio sortu zituen, bata Belurren eta bestea Mayavatin, Himalaian. Helburua Math Ramakrishnako sannyasin bihurtuko ziren gazteak jaso eta trebatzea zen. Urte berean, jarduera filantropikoa hasi zen goseari aurre egiteko lanean.
Belur Math tenpluaren planoak diseinatzeko bere bidaietan bisitatu zituen monumentu arkitektonikoetan inspiratu zen, hala nola Taj Mahal, Fatehpur Sikri jauregiak, Diwan-I-Khas, Rajasthaneko jauregiak, Maharashtrako antzinako tenpluak, Gujarat, Karnataka, Tamil Nadu eta beste tenplu hindu. Baita Europako katedral erromaniko eta gotikoetan ere. 1902an hil zen bere ametsa egia bihurtu aurretik.
Proiektua bere bazkide Swami Vijnanandak burutu zuen, Ramakrishnaren dizipulu zuzena zena. Ingeniari gisa trebatu zen Ramakrishna Misioko presidentea izanik. Tenpluko lehen harria 1935ean jarri zuten eta 1938ko urtarrilaren 14an inauguratu zuten.

## Iruditegia

* Multzoaren ikuspegi orokorra.
* Ataria erlijio desberdinen ikurrekin apainduta.
* Urtero ospakizun handiak egiten dira.
* Swami Vivekanandaren tenplua.
* Gaueko irudia.

## Erreferentziak

* ↑ Dutta, Krishna (2003). Calcutta: a cultural and literary history. Signal Books. 255 or. ISBN 978-1-902669-59-5.
* ↑ India. 2. ed. Bartzelona: GeoPlaneta, 2006, 452 or. ISBN 8408062182.

## Kanpo estekak

* (Ingelesez):Webgune ofiziala.
* Datuak: Q816234
* Multimedia: Belur Math / Q816234
# Belus

Belusa (gaskoieraz: belus) ile motz eta trinkoa txertaturik duen ehun mota da. Bi irazkiz osaturik dago: azpikoak oinarria egiten du eta besteak itxura iletsua eta leuna ematen dio.

## Erreferentziak

* ↑ Belus Projetbabel.org
* ↑ Belus Harluxet Hiztegi Entziklopedikoa

## Kanpo estekak

* Datuak: Q243519
* Multimedia: Velvet / Q243519